
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 249
                                                            din 27 noiembrie 2023
privind desfășurarea evenimentului gastronomic „Sighișoara Food Festival – ediția de iarnă”, în perioada 30 noiembrie – 3 decembrie 2023

Consiliul Local al Municipiului Sighişoara, întrunit în ședință extraordinară,
Luând act de proiectul de hotărâre, înregistrat cu nr. 37.086/10.11.2023 şi la Consiliul Local Sighișoara cu nr. 37.937/17.11.2023, de referatul de aprobare, înregistrat cu nr. 37.088/10.11.2023, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere adresa înregistrată la Municipiul Sighişoara cu nr. 36.643/07.11.2023, prin care S.C. Swap Corp S.R.L. solicită sprijin pentru organizarea evenimentului gastronomic ”Sighișoara Food Festival – ediția de iarnă”, în perioada 30 noiembrie – 3 decembrie 2023, în municipiul Sighișoara, pe terenul aparținând domeniului public din Cetatea Medievală, respectiv Piața Muzeului pe o suprafață de 150 mp., pentru desfășurarea secțiunilor artistice, culturale și interactive din cadrul evenimentului și totodată, potrivit adresei amintite, în locația menționată anterior se vor desfășura și activitățile de comerț din cadrul evenimentului;

Ținând cont de faptul că, este un festival gastronomic de tip Street Food cu restaurante mobile și live cooking show – uri, dar și de faptul că, acest eveniment s-a desfășurat încă de la prima ediție sub auspiciile municipalității, precum și impactul major pe care acest eveniment îl are în promovarea imaginii Sighișoarei; 

Având în vedere prevederile Hotărârii Consiliului Local Sighișoara nr. 207/12.09.2023;

Ţinând cont de prevederile art. 858 și următoarele din Legea nr. 287/2009 privind Codul civil, republicat, cu modificările şi completările ulterioare, precum și de cele ale Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere Raportul de specialitate al Serviciului Evidența Patrimoniului și Fondul Locativ, înregistrat cu nr. 37.087/10.11.2023, prin care se propune desfășurarea evenimentului gastronomic „Sighișoara Food Festival – ediția de iarnă”, în perioada 30 noiembrie – 3 decembrie 2023;
            Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. „c”, alin. (6) lit. „a” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

            H O T Ă R Ă Ş T E:

Art. 1. (1) Se aprobă desfășurarea evenimentului gastronomic ”Sighișoara Food Festival – ediția de iarnă”, organizat de S.C. Swap Corp S.R.L. în Municipiul Sighișoara, în perioada 30 noiembrie – 3 decembrie 2023. 

(2) Se aprobă ca perimetrul de desfășurare al evenimentului să cuprindă domeniul public din Cetatea Medievală, respectiv Piața Muzeului, potrivit planului de situație, anexa nr. 1 la prezenta hotărâre.

(3) Pe terenul aparținând domeniului public din Cetatea Medievală, așa cum este menționat la art. 1 alin. (2) din prezenta se va instala o scenă în suprafață de 6 mp., în Piața Muzeului, pentru care se va percepe o taxă pentru ocuparea domeniului public, stabilită conform art. 6, lit. D, alin. (3) din Regulamentul pentru ocuparea temporară a domeniului public sau privat aflat în proprietatea/administrarea Muncipiului Sighișoara, aprobat prin Hotărârea Consiliului Local Sighișoara nr. 207/12.09.2023, taxă pe care organizatorul o va achita la casieria Municipiului Sighişoara, cel târziu în data de 29.11.2023, conform alin. (2), lit. C al art. 6 din Regulamentul antemenționat.

Art. 2. (1) Activitatea artistică, culturală și interactivă din cadrul evenimentului gastronomic ”Sighișoara Food Festival – ediția de iarnă”, în perioada 30 noiembrie – 3 decembrie 2023, se va desfășura pe terenul aparținând domeniului public din Cetatea Medievală, respectiv Piața Muzeului pe o suprafață de 150 mp., pentru care se va percepe o taxă pentru ocuparea domeniului public, stabilită conform art. 6, lit. C, alin. (1), lit. ”j” din Regulamentul pentru ocuparea temporară a domeniului public sau privat aflat în proprietatea/administrarea Muncipiului Sighișoara, aprobat prin Hotărârea Consiliului Local Sighișoara nr. 207/12.09.2023, taxă pe care organizatorul o va achita la casieria Municipiului Sighişoara, cel târziu în data de 29.11.2023, conform alin. (2), lit. C al art. 6 din Regulamentul antemenționat.

(2) Atât racordarea cât și plata consumului de energie electrică cade în sarcina organizatorului evenimentului.  

(3) Este strict interzisă desfăşurarea oricăror activităţi de comerţ sau de prestări servicii de către comercianţii participanți la eveniment sau de către organizator, pe terenurile care fac exclusiv parte din perimetrul de desfășurare al evenimentului și unde se desfășoară doar activitatea artistică, culturală și interactivă.

Art. 3. (1) Activitatea de comerț se va desfășura în zona din perimetrul de desfășurare al evenimentului, respectiv alimentație publică, în Piața Muzeului, pe o suprafață de 40 mp. Organizatorul evenimentului va furniza tabelul cu comercianții care participă la eveniment și care, potrivit Hotărârii Consiliului Local Sighișoara nr. 86/28.11.2016, îndeplinesc condițiile legale pentru desfășurarea activităților comerciale.

(2) Pentru comercianţii care vor desfăşura activităţi de comerţ sau prestări servicii, în cadrul evenimentului gastronomic ”Sighișoara Food Festival – ediția de iarnă” 2023, se percepe o taxă pentru ocuparea domeniului public, stabilită conform Hotărârii Consiliului Local Sighișoara nr. 207/12.09.2023, taxă pe care comercianţii o vor achita la casieria Municipiului Sighişoara. De asemenea, pentru desfăşurarea activităţilor comerciale, aceştia sunt obligaţi să obţină autorizaţia de funcţionare eliberată de către compartimentul de specialitate din cadrul Municipiului Sighișoara, pentru care, după caz, se va percepe taxa pentru eliberarea acesteia.

(3) Este strict interzisă desfăşurarea oricăror activităţi de comerţ sau de prestări servicii de către comercianţii cărora organizatorul evenimentului le permite participarea la acesta, pe terenul care face exclusiv parte din perimetrul de desfășurare al evenimentului, respectiv cel unde se desfășoară activitatea artistică, culturală și interactivă, menționat la art. 2 din prezenta. De asemenea, este strict interzisă desfăşurarea oricăror activităţi de comerţ sau de prestări servicii de către comercianţii cărora organizatorul evenimentului le permite participarea la acesta, pe terenurile care fac exclusiv parte din perimetrul de desfășurare al evenimentului, fără îndeplinirea cumulativă a condiţiilor prevăzute la art. 3 alin. (1) și alin. (2) din prezenta, sens în care vor fi aplicate dispoziţiile legale sancţionatorii.

Art. 4. (1) Organizatorul este responsabil și îi revine exclusiv obligația de asigurare a serviciului acordării primului ajutor, a ordinii publice și a salubrității în perimetrul de desfășurare al evenimentului pe care îl organizează.

(2) Pentru buna desfășurare a evenimentului, cade în sarcina exclusivă a organizatorului conlucrarea cu următoarele instituții: Poliția Municipală Sighișoara, Inspectoratul de Jandarmi  Mureș și Inspectoratul pentru Situaţii de Urgenţă Mureș, Serviciul Public Poliția Locală Sighișoara, D.S.V.S.A. Mureș și S.C. Ecoserv Sig S.R.L., cu acesta din urmă, în special cu referire la accesul și parcarea în zona de desfășurare a evenimentului pe perioada de desfășurare a acestuia.

Art. 5. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Serviciul Evidența Patrimoniului și Fondul Locativ, Arhitectul Șef, Serviciul Relaţii Publice și Comunicare, Biroul Public Cadastru, Topometrie și Administrare Terenuri Agricole și Forestiere, Biroul Executare Creanțe – Direcția Economică, Compartimentul Autorizare Activități Economice și Susținerea Înființării Întreprinderilor Mici și Mijlocii, Serviciul Monitorizare Servicii de Utilități Publice, Guvernanță Corporativă și Transport Public Local, Compartimentul Situații de Urgență și Protecția Muncii, Serviciul Public Poliţia Locală din cadrul Municipiului Sighișoara, S.C. Ecoserv Sig S.R.L. și S.C. Swap Corp S.R.L.

Art. 6. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

          Tűrk Michaela           
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu 16 voturi ”pentru” și 1 ”abținere”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Arhitectul Șef;

  2 ex. Serviciul Evidența Patrimoniului și Fondul Locativ;

  1 ex. Serviciul Relaţii Publice și Comunicare;

  1 ex. Biroul Public Cadastru, Topometrie și Administrare Terenuri Agricole și Forestiere;
  1 ex. Biroul Executare Creanțe – Direcția Economică;
  1 ex. Compartimentul Autorizare Activități Economice și Susținerea Înființării Întreprinderilor Mici și Mijlocii;

  1 ex. Serviciul Monitorizare Servicii de Utilități Publice, Guvernanță Corporativă și Transport Public Local;

  1 ex. Compartimentul Situații de Urgență și Protecția Muncii;

  1 ex. Serviciul Public Poliţia Locală;
  1 ex. S.C. Ecoserv Sig S.R.L.;
  1 ex. S.C. Swap Corp S.R.L.

 18 ex.  

 B.A.

